text: Se video: F-16 fly letter fra Skrydstrup
  30 april 2014 kl. 10.01
  Fire F-16 kampfly har her til formiddag forladt Skrydstrup for at hjælpe afvisningsberedskabet i Baltikum.
  De danske kampfly skal til udgangen af august have hjemme på Amarï Air Base i Estland. Her skal de støtte NATOs patruljering af luftrummet over Estland, Letland og Litauen.
  Ingen af de baltiske lande har selv kampfly, og med den nuværende spændte situation mellem Ukraine og Rusland, har de tre baltiske lande ønsket yderligere støtte i luftrummet over landene.
  Der er i forvejen afvisningsberedskab i landene, lige nu varetaget af Polen, så de fire danske fly og 50 danske soldater, skal ses som en ekstra forstærkning af det eksisterende beredskab.
  Fakta:
  - To F-16 kampfly står klar 24 timer i døgnet til at gå på vingerne.- De flyver ud fra Skrydstrup og kan være hvor som helst i Danmark i løbet af et par minutter.- Flyene går i luften for at håndhæve dansk suverænitet, når udenlandske militære kampfly kommer for tæt på Danmark.
  
  
  